|  |  |
| --- | --- |
| Kaštelir-Castelliere, 19. ožujak 2018. | ISSN 1846-6532 |

**SLUŽBENE NOVINE
OPĆINE KAŠTELIR-LABINCI**



**Godina XII, Broj: 02/2018**

**IZDAVAČ: Općina Kaštelir-Labinci**

**UREDNIŠTVO: Kaštelir 113, Kaštelir**

**ODGOVORNI UREDNIK: Giuliano Vojnović**

**IZLAZI PO POTREBI**

**WEB: www.kastelir-labinci.hr**

**e-mail: opckas-lab@pu.t-com.hr**

S A D R Ž A J

## Općinsko vijeće

|  |  |  |
| --- | --- | --- |
| r.b. |  | str. |
| 04. | Odluka o o izmjenama i dopunama Odluke o općinskim porezima Općine Kaštelir-Labinci-Castelliere-S.Domenica | 27. |
| 05. | **Odluka**  o rasporedu sredstava političkim strankamaiz Proračuna Općine Kaštelir-Labinci u 2018. godini | 28. |
| 06. | Odluka o ukidanju statusa javnog dobra u općoj uporabi | 29. |
| 07. | Zaključak o usvajanju izvješća o stanju sustava zaštite i spašavanja na području Općine Kaštelir-Labinci-Castelliere-S. Domenica za 2017. godinu te donošenje godišnjeg plana razvoja sustava civilne zaštite na području Općine Kaštelir-Labinci- Castelliere-S. Domenica za za 2018. godinu | 30. |
| 08. | Odluka o autotaksi prijevozu | 51. |
|  |  |  |
|  |  |  |
|  |  |  |
|  |  |  |
|  |  |  |
| 07.  |  |  |
| 08. |  |  |

**04.**

Temeljem članaka od 20. do 42. Zakona o lokalnim porezima („Narodne novine“ broj 115/16) i članka 32. Statuta Općine Kaštelir-Labinci-Castelliere-S.Domenica(„Službene novine Općine Kaštelir - Labinci broj 02/09 i 02/13), Općinsko vijeće Općine Kaštelir-Labinci-Castelliere-S.Domenica, na sjednici održanoj 30. siječnja 2018. godine, donijelo je

**O D L U K U**

 **o izmjenama i dopunama Odluke o općinskim porezima**

**Općine Kaštelir-Labinci-Castelliere-S.Domenica**

Članak 1.

U Odluci o općinskim porezima Općine Kaštelir-Labinci-Castelliere-S.Domenica (“Službene novine Općine Kaštelir-Labinc br. 11/17) dodaju se novi članci koji glase:

Članak 14a.

Poslove u vezi s utvrđivanjem, evidentiranjem, nadzorom, naplatom i ovrhom radi naplate poreza Općine Kaštelir-Labinci-Castelliere-S.Domenica, iz članka 2. točke 4. ove Odluke, obavlja Jedinstveni upravni odjel Općine Kaštelir-Labinci-Castelliere-S.Domenica.

Članak 14b.

Poslove u vezi s utvrđivanjem, evidentiranjem, nadzorom, naplatom i ovrhom radi naplate poreza Općine Kaštelir-Labinci-Castelliere-S.Domenica, iz članka 2. točke 2. i 3. ove Odluke, poreza na potrošnju i poreza na kuće za odmor, obavljati će Istarska Županija.

Članak 14c.

Porezni obveznik dužan je Općini dostaviti dokaz o svakoj promjeni koja utječe na utvrđivanje porezne obveze za porez iz članka 2. točke 2. i 3. u roku od 15 dana od nastale promjene.

Članak 14d.

Za utvrđivanje poreza, naplatu, žalbe, obnovu postupka, zastaru, ovršni postupak, kao i sve ostale postupovne radnje, primjenjuju se odredbe Općeg poreznog zakona.

Članak 16.a.

Postupci utvrđivanja i naplate poreza na potrošnju, poreza na kuće za odmor, poreza na tvrtku ili naziv započeti do dana stupanja na snagu ove Odluke dovršit će se na način propisan Odlukom o Općinskim porezima Općine Kaštelir-Labinci-Castelliere-S.Domenica (Službeni glasnik Grada Poreča br. 16/01, 09/02 i Službene novine Općine Kaštelir-Labinci br. 5/10), te odredbama Zakona o financiranju jedinica lokalne i područne (regionalne) samouprave (»Narodne novine«, br. 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07., 73/08., 25/12., 147/14. i 100/15.).

Članak 2.

Ova Odluka stupa na snagu danom donošenja a objavljuje se u „Službenim novinama Općine Kaštelir-Labinci“ i u »Narodnim novinama«.

Klasa: 011-01/18-01/07
Ur.broj: 2167/06-01-18-06
Kaštelir-Castelliere, 30. siječnja 2018.

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | PredsjednicaRozana Petrović v.r. |

**05.**

Na temelju članka 3., 6. i 7. Zakona o financiranju političkih aktivnosti i izborne promidžbe (Narodne novine br. 24/11, 61/11, 27/13, 48/13, 96/16 i 70/17) i članka 32. Statuta Općine Kaštelir-Labinci (Službene novine Općine Kaštelir-Labinci 02/09 i 02/13), Općinsko vijeće Općine Kaštelir-Labinci-Castelliere-S.Domenica , na sjednici održanoj 15. ožujka 2018. godine, donijelo je

**O D L U K U**

**o rasporedu sredstava političkim strankama**

**iz Proračuna Općine Kaštelir-Labinci u 2018. godini**

Članak 1.

 Ovom Odlukom raspoređuju se sredstava za rad političkih stranaka i liste grupe birača zastupljenih u Općinskom vijeću Općine Kaštelir-Labinci-Castelliere-S.Domenica osigurana u Proračunu Općine Kaštelir-Labinci-Castelliere-S.Domenica za 2018. godinu („Službeni glasnik“ Općine Kaštelir-Labinci broj 10/2017).

Članak 2.

U Proračunu Općine Kaštelir-Labinci-Castelliere-S.Domenica za 2018. godinu ukupno su osigurana sredstva za rad političkih stranaka i liste grupe birača zastupljenih u Općinskom vijeću u iznosu od 15.000,00 kuna.
 Članak 3.

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci i nezavisnoj listi grupe birača, pripadaju sredstva razmjerno broju njenih članova Općinskog vijeća u trenutku konstituiranja Općinskog vijeća.
Za svakog člana Općinskog vijeća utvrđuje se iznos sredstava od 1.335,00 kuna a za članice podzastupljenog spola - žene, uvećanje od 10%, odnosno 1.468,50 kuna.

Članak 4.

 Utvrđuje se da u Općinskom vijeću Općine Kaštelir-Labinci Castelliere-S. Domenica ima 11 članova/ica izabranih sa lista političkih stranaka i Liste grupe birača, te se proračunska sredstva iz Članka 2. ove Odluke raspoređuju kako slijedi:

|  |  |  |  |  |
| --- | --- | --- | --- | --- |
| **Stranka/LGB** | **Članova** | **Članica** | **ukupno** | **Godišnji iznos** |
| IDS | 3 | 2 | 5 | 6.942,00 |
| LGB nositelja Marka Knezoci | 3 | 0 | 3 | 4.005,00 |
| HDZ | 2 | 0 | 2 | 2.670,00 |
| SDP | 1 | 0 | 1 | 1.335,00 |
| **UKUPNO** | **9** | **2** | **11** | **14.952,00** |

Članak 5.

Ova Odluka stupa na snagu danom objave u Službenim novinama Općine Kaštelir-Labinci.

Klasa: 011-01/18-01/08
Ur.broj: 2167/06-01-18-08
Kaštelir-Castelliere, 15. ožujka 2018.

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | PredsjednicaRozana Petrović v.r. |

**06.**

Na temelju članka 103. stavka 1. Zakona o cestama (“Narodne novine” br. 84/11,

22/13, 54/13, 148/13, 92/14), članka 48. Zakona o lokalnoj i područnoj (regionalnoj)

samoupravi (“Narodne novine” br. 33/01, 60/01, 129/05, 109/07, 125/08, 36/09, 150/11,

144/12, 19/13 ) i članka 32. statuta Općine Kaštelir-Labinci-Castelliere-S.Domenica ("Službene novine Općine Kaštelir-Labinci 02/09 i 02/13), Općinsko vijeće Općine Kaštelir-Labinci-Castelliere-S.Domenica, na sjednici održanoj 15. ožujka 2018. godine donijelo je sljedeću

**O D L U K U**

**o ukidanju statusa javnog dobra u općoj uporabi**

Članak 1.

Ukida se status javnog dobra u općoj uporabi na nekretnini oznake:

- katastarska čestica 3204/4 u površini od 216 m2, Katastarska općina Labinci.

Članak 2.

Temeljem ove Odluke Općinski sud u Puli-Pola, Stalna služba Poreč-Parenzo, izvršiti će brisanje statusa javnog dobra u općoj uporabi na nekretnini iz članka 1. ove Odluke, uz istodobni upis prava vlasništva na ime i u korist Općine Kaštelir-Labinci-Castelliere-S.Domenica.

Članak 3.

Ova Odluka stupa na snagu prvog dana od dana objave u „Službenim novinama Općine Kaštelir-Labinci“.

KLASA: 011-01/18-01/08

URBROJ: 2167/06-01-18-09

Kaštelir - Castelliere, 15. ožujka 2018. god.

|  |  |
| --- | --- |
|  | PREDSJEDNICA OPĆINSKOG VIJEĆAOPĆINE KAŠTELIR – LABINCICASTELLIERE - S. DOMENICARozana Petrović v.r. |

**07.**

Na temelju članka 28. stavka 1. Zakona o zaštiti i spašavanju („Narodne novine“ broj 174/04., 79/07., 38/09. i 127/10) te članka 32. Statuta Općine Kaštelir-Labinci-Castelliere-S. Domenica („Službene novine Općine Kaštelir-Labinci br.02/09 i 02/13.) Općinsko vijeće je na svojoj sjednici održanoj dana 15. ožujka 2018. godine donijelo

**(prijedlog)**

**ZAKLJUČAK**

**o usvajanju izvješća o stanju sustava zaštite i spašavanja na području Općine Kaštelir-Labinci-Castelliere-S. Domenica za 2017. godinu te donošenje godišnjeg plana razvoja sustava civilne zaštite na području Općine Kaštelir-Labinci- Castelliere-S. Domenica za za 2018. godinu**

I.

Usvaja se razmotreno Izvješće o stanju zaštite i spašavanja na području Općine Kaštelir-Labinci-Castelliere-S. Domenica za 2017. godinu te donaša se godišnji plan razvoja sustava civilne zaštite na području Općine Kaštelir-Labinci- Castelliere-S. Domenica za 2018. godinu

II.

Izvješće stanja zaštite i spašavanja na području Općine za 2017. godinu te godišnji plan razvoja sustava civilne zaštite na području Općine Kaštelir-Labinci- Castelliere-S. Domenica za 2018. godinu čine sastavni dio ovog Zaključka.

III.

Ovaj Zaključak stupa na snagu danom donošenja a objavljuje se u „Službenim novinama Općine Kaštelir-Labinci“.

KLASA: 011-01/18-01/08

URBROJ: 2167/06-01-18-12

Kaštelir - Castelliere, 15. ožujka 2018. god.

|  |  |
| --- | --- |
|  | PREDSJEDNICA OPĆINSKOG VIJEĆAOPĆINE KAŠTELIR – LABINCICASTELLIERE - S. DOMENICA Rozana Petrović v.r. |

REPUBLIKA HRVATSKA

ISTARSKA ŽUPANIJA

**OPĆINA KAŠTELIR-LABINCI**

**CASTELLIERE-S.DOMENICA**

 **IZVJEŠĆE O STANJU SUSTAVA**

 **CIVILNE ZAŠTITE**

 **u 2017. godini**

 Kaštelir-Labinci, siječanj 2018.

**UVOD**

 Prvog kolovoza 2015. godine stupio je na snagu Zakon o sustavu Civilne zaštite („Narodne novine“, br. 82/15.) kojim je sustav zaštite i spašavanja u RH uređen kao sustav Civilne zaštite, a čime se ne samo formalno, već i suštinski mijenjaju određeni oblici i sadržaji u provedbi mjera i aktivnosti radi spašavanja ljudskih života, materijalnih dobara i okoliša u velikim nesrećama ili katastrofama.

 Jedna od osnovnih novina Zakona o sustavu CZ je jasnije propisivanje nadležnosti sudionika i operativnih snaga u sustavu Civilne zaštite po pitanjima značajnim za integriranje svih djelatnosti snaga, tijela i općenito jačanje sposobnosti cjelokupnog sustav za djelovanje u velikim nesrećama i katastrofama.

 Ovim su Zakonom preciznije i drugačije uređene zadaće i odgovornosti JLiP(R)S u pripremi, organizaciji i provedbi mjera Civilne zaštite, a izvršene su i određene promjene u smislu kompatibilnosti sa zakonodavstvom i standardima EU.

 Temeljem članka 17. stavak 1. Zakona o sustavu civilne zaštite („Narodne novine“, br. 82/15.)  **predstavnička tijela jedinica lokalne i područne (regionalne) samouprave** u ostvarivanju prava i obveza u području sustava civilne zaštite , razmatraju stanje sustava civilne zaštite, donose smjernice za organizaciju i razvoj sustava civilne zaštite na svom području,u proračunu osiguravaju sredstva namijenjena za financiranje sustava civilne zaštite u narednoj godini, te obavljaju i druge poslove iz sustava civilne zaštite utvrđene zakonom.

 Donošenjem Zakona o sustavu Civilne zaštite („Narodne novine“, br. 82/15), uređuje se sustav i djelovanje civilne zaštite; prava i obveze tijela državne uprave, jedinica lokalne i područne (regionalne) samouprave, pravnih i fizičkih osoba; osposobljavanje za potrebe sustava civilne zaštite; financiranje civilne zaštite; upravni i inspekcijski nadzor nad provedbom ovog Zakona i druga pitanja važna za sustav civilne zaštite.

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja. Civilna zaštita je od javnog interesa za Republiku Hrvatsku i za sigurnost Republike Hrvatske.

 Sudionici u sustavu civilne zaštite temeljem čl. 8. predmetnog Zakona su :

* Vlada Republike Hrvatske
* središnje tijelo državne uprave nadležno za poslove civilne zaštite
* tijela državne uprave i druga državna tijela
* Oružane snage Republike Hrvatske i policija
* Jedinice lokalne i područne (regionalne) samouprave.

**PROCJENA UGROŽENOSTI**

Procjena ugroženosti stanovništva, materijalnih i kulturnih dobara predstavlja temeljni dokument kojim se utvrđuje realna razina opasnosti, ali i procjenjuju stvarne mogućnosti adekvatnog odgovora na sanaciji stanja i dovođenje života i rada stanovništva u normalno stanje.

U međuvremenu je došlo i do promjena Zakona o zaštiti i spašavanju („Narodne novine“ broj 174/04., 79/07. i 38/09), a donijet je i Pravilnik o metodologiji za izradu procjena ugroženosti i planova zaštite i spašavanja („Narodne novine“ broj 38/08.) koji propisuje metodologiju izrade Procjene ugroženosti stanovništva, materijalnih i kulturnih dobara, nositelje izrade, sudionike u izradi, te postupke izrade i donošenja Procjene, kao i metodologiju za izradu Planova zaštite i spašavanja.

Nova Procjena ugroženosti je izrađena i dobivena je suglasnost nadležnog Područnog ureda DUZS-a ,te je ista usvojena na sjednici Općinskog vijeća .Također su izrađeni i novi Planovi zaštite i spašavanja i Plan civilne zaštite.

**STOŽER CIVILNE ZAŠTITE**

 Stožer civilne zaštite Općine je stručno, operativno i koordinativno tijelo koje pruža stručnu pomoć i priprema akcije civilne zaštite kojima rukovodi načelnik.

 Stožer je posebnim rješenjem imenovao Općinski načelnik, a po prethodnom prijedlogu službi koje se zaštitom i spašavanjem bave kao redovitom djelatnošću.

U 2017. godine održana je sjednica Stožera Civilne zaštite Općine kao tematska sjednica vezana uz pripremu ljetne protupožarne sezone u 2017. godini, na kojoj je usvojen Plan rada Stožera i Plan aktivnog uključenja na gašenju požara otvorenog prostora JVP i svih subjekata zaštite od požara na području PVZ za 2017. godinu, te Poslovnik o radu Stožera.

U narednom razdoblju potrebno je kroz različite oblike edukacije (seminari, vježbe i slično) podignuti razinu osposobljenosti članova Stožera sa naglaskom na djelovanje u kriznim situacijama.

**VATROGASTVO**

PVZ Poreč putem svojih vatrogasnih postrojbi, trenutno raspolaže sa **144** operativna vatrogasca, **29** vatrogasnih vozila sa vatrogasnom opremom i sredstvima za gašenje.

Zahvaljujući kontinuiranoj obuci vatrogasaca, osposobljeno je 28 radnika JVP CZP Poreč za pružanje prve pomoći, 5 vatrogasca za spašavanje iz visina i dubina.

PVZ Poreč u svom radu surađuje sa svim vatrogasnim organizacijama s područja Istarske županije, a i šire, te sa ostalim službama, kao što su Policija, Hitna medicinska pomoć, Lučka uprava, Gorska služba spašavanja, Komunalna poduzeća, Veterinarske stanice, Zavod za javno zdravstvo, Hrvatske šume, HEP- A, Istarskog vodovoda i druge.

3. IZVJEŠTAJ O RADU PODRUČNE VATROGASNE ZAJEDNICE POREČ ZA 2017. GODINU

3.1 IZVJEŠĆE O RADU JVP CZP POREČ ZA 2017. GODINU

**Prilikom izrade izvješća o radu Javne vatrogasne postrojbe tijekom 2017.godine osvrnut ćemo se na bitna područja rada i djelatnosti:**

* **požarne i druge intervencije,**
* **protupožarne preventivne djelatnosti,**

**U protekloj godini 2017. JVP CZP Poreč je na području djelovanja intervenirala na 506 intervencijia**

|  |  |  |
| --- | --- | --- |
| RB | VRSTA INTERVENCIJE | BR. INTERVENCIJA |
| 1. | Gašenje požara na građevinama | 41 |
| 2. | Gašenje požara na otvorenom prostoru | 74 |
| 3. | Gašenje požara na prometnim sredstvima | 9 |
| 4. | Tehničke intervencije | 312 |
| 5. | Događaji bez učešća | 70 |
| UKUPAN BROJ INTERVENCIJA | **506** |

**Broj intervencija po Općinama i Gradu Poreču u 2017.**

|  |  |  |
| --- | --- | --- |
| RB | JEDINICA LOKALNE SAMOUPRAVE | BROJ INTERVENCIJA |
| 1. | Grad Poreč | 303 |
| 2. | Općina Vrsar | 38 |
| 3. | Općina Funtana | 13 |
| 4. | Općina Tar-Vabriga | 53 |
| 5. | Općina Kaštelir-Labinci | 17 |
| 6. | Općina Višnjan | 28 |
| 7. | Općina Vižinada | 5 |
| 8. | Općina Sv. Lovreč | 42 |
| 9. | Van područja JVP CZP Poreč | 7 |
| UKUPAN BROJ INTERVENCIJA | **506** |

**Kod 196 tehničke intervencije u 2017. pružene su razne tehničke pomoći:**

|  |  |  |
| --- | --- | --- |
| RB | TEHNIČKE INTERVENCIJE | BR. INTERVENCIJA |
| 1. | Na objektima - građevinama | 76 |
| 2. | Na otvorenom prostoru | 86 |
| 3. | U prometu | 17 |
| 4. | U zaštiti okoliša | 1 |
| 5. | Ostalo | 132 |
| UKUPAN BROJ TEHNIČKIH INERVENCIJA | **312** |

Na svim ovim intervencijama učestvovalo je **1232** vatrogasaca te utrošeno **1597** sati rada.

Ukupna procjenjena šteta tokom intervencija iznosi cca **1.510.100,00** kn.

**Na intervencijama je** 16 **civilnih osoba** lakše ozlijeđeno, 4 **civilne osoba** teže ozlijeđeno, **te su** 5 **osobe** smrtno stradale.

**Tijekom** 74 **intervencija na šumskim požarima i požarima na otvorenim površinama opožareno je** 10,5ha **šuma i obraslih površina.**

**Nastali požari na otvorenom prostoru ugašeni su u kratkom vremenu zahvaljujući ranom uočavanju, pravovremenoj dojavi, brzoj intervenciji i dobroj tehničkoj opremljenosti JVP-a i pripadajućih Dobrovoljnih vatrogasnih društava.**

Prikaz broja i vrsta intervencija od 2011. do 2017.

|  |
| --- |
| UKUPNO INTERVENCIJA |
|  | 2011 | 2012 | 2013 | 2014 | 2015 | 2016 | 2017 |
|  | **308** | **402** | **202** | **251** | **307** | **341** | **506** |

|  |  |
| --- | --- |
| POŽARI |  |
|  | 2011 | 2012 | 2013 | 2014 | 2015 | 2016 | 2017 |
|  | **114** | **189** | **83** | **58** | **127** | **101** | **124** |

|  |  |
| --- | --- |
| TEHNIČKE INTERVENCIJE |  |
|  | 2011 | 2012 | 2013 | 2014 | 2015 | 2016 | 2017 |
|  | **56** | **86** | **48** | **82** | **75** | **100** | **312** |

|  |  |
| --- | --- |
| INTERVENCIJE BEZ UČEŠĆA  |  |
|  | 2011 | 2012 | 2013 | 2014 | 2015 | 2016 | 2017 |
|  | **138** | **127** | **71** | **111** | **105** | **140** | **70** |

**Broj intervencija po Općinama i Gradu Poreču od 2011. do 2017.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RB | **JLS** | **2011** | **2012** | **2013** | **2014** | **2015** | **2016** | **2017** |
| 1. | Grad Poreč | 182 | 231 | 129 | 165 | 176 | 194 | 303 |
| 2. | Općina Vrsar | 27 | 36 | 18 | 24 | 29 | 23 | 38 |
| 3. | Općina Funtana | 10 | 11 | 7 | 6 | 9 | 16 | 13 |
| 4. | Općina Tar-Vabriga | 36 | 43 | 15 | 32 | 44 | 51 | 53 |
| 5. | Općina Kaštelir-Labinci | 21 | 24 | 2 | 9 | 18 | 18 | 17 |
| 6. | Općina Višnjan | 14 | 22 | 8 | 5 | 8 | 20 | 28 |
| 7. | Općina Vižinada | 8 | 19 | 9 | 2 | 13 | 9 | 5 |
| 8. | Općina Sv. Lovreč | 9 | 12 | 14 | 8 | 8 | 6 | 42 |
| Van područja PVZ Poreč | 1 | 4 |  |  | 2 | 4 | 7 |
| UKUPNO | **308** | **402** | **202** | **251** | **307** | **341** | **506** |

**IZVJEŠĆE O RADU DVD-a „GROM „ KAŠTELIR-LABINCI**

Broj članova DVD-a: 42

Broj operativnih vatrogasaca: 25

Broj ukupno angažiranih vatrogasaca u 2017. godini:107

Vatrogasna vozila: 2

1. INTERVENCIJE
* Broj intervencija: 3
* Broj sudionika: 7
* Utrošeno vrijeme: 11 sati rada
1. VJEŽBE : 4
2. STRUČNO OSPOSOBLJAVANJE: -
3. VATROGASNA NATJECANJA I SUSRETI: 3
4. RADNE AKCIJE: 388
5. PREVENTIVNA DJELOVANJA: 1
6. NABAVA OPREME I INVENTARA: kompletno opremanje Land rover Defendera, opremili DVD sa opremom za vježbanje (teretana)
7. OSTALE AKTIVNOSTI: 4

**SLUŽBA CIVILNE ZAŠTITE VATROGASNE ZAJEDNICE ISTARSKE ŽUPANIJE**

 Osnovna zadaća Službe Civilne zaštite je stručna i racionalna ispomoć tijelima lokalne i područne (regionalne) samouprave uvijek u okvirima Ustavnih i zakonskih prava i obveza. Uloga stručne službe u tom pogledu je stručna pomoć u obavljanju administrativno-stručnih poslova za potrebe stožera,opremanje i osposobljavanje članova stožera do koordinacije i stručno tehničkih poslova na suradnji sa sustavima zaštite i spašavanja susjednih općina,gradova do županije uvijek temeljem pozitivnih zakonskih propisa. Od osnivanja Službe,poslove su im povjerili Istarska županija,svih deset gradova,te trideset i jedna općina.

Tako uspostavljen sustav i organizacija bili su do sada na provjeri u nizu operativnih akcija spašavanja na području čitave županije-od potraga za nestalim osobama do šumskih požara i spašavanja iz mora.

Pored mnogih zadaća i obveza, Služba civilne zaštite učestvovala je u pripremi i organizaciji sjednice Stožera civilne zaštite Istarske županije u travnju i svibnju na kojoj su razmatrana pitanja u svezi programa aktivnosti u provedbi posebnih mjera zaštite od požara od interesa za Republiku Hrvatsku u 2017.g., a u studenom sjednica u svezi provedbe mjera zaštite i spašavanja u slučaju zimskih uvjeta na području Istarske županije. Održano je ukupno 49 sjednica Stožera cz.

 Za potrebe Istarske županije, a temeljem Zakona o sustavu CZ i Pravilnika o vođenju evidencije pripadnika operativnih snaga sustava civilne zaštite, Služba CZ izradila je evidenciju operativnih snaga u IŽ ( postrojbe CZ JLS, HGSS, Crveni križ IŽ i Vatrogasna zajednica) .Kontinuirano se vršio obilazak JLS te izvršne vlasti i osobe zadužene neposredno za provođenje sustava civilne zaštite te ih se upoznavalo sa zadaćama i aktivnostima JLS koji proizlaze iz Zakona o sustavu CZ i podzakonskih akata.Služba CZ je učestvovala u provođenju vježbi u osnovnim školama i vrtićima, te učestvovala u akcijama potrage za nestalim osobama.

 I u 2017.g. nastavljena je suradnja sa predstavnicima civilne zaštite Republike Slovenije i autonomne pokrajne Friuli-Venezia -Giulia Republike Italije uz podršku Istarske županije ( resor međunarodne suradnje i europske integracije ) u okviru Jadranske Euroregije sa ciljem podizanja razine sigurnosti civilnog stanovništva ( domaćeg i turista ), imovine te eko-sustava u regiji.

Obilježavanje međunarodnog i nacionalnog Dana civilne zaštite provedeno je u Istarskoj županiji, Gradu Pulu, Pazinu i Labinu. Povodom Svjetskog dana Civilne zaštite, a okviru međuregionalne suradnje djelatnici Službe Civilne zaštite Vatrogasne zajednice Istarske županije   godine posjetili su slovenske kolege u Kopru.

**CIVILNA ZAŠTITA**

Civilna zaštita se definira kao djelatnost kojoj je osnovni sadržaj zaštita i spašavanje stanovništva i materijalnih dobara od ratnih razaranja te prirodnih i drugih nepogoda odnosno kao dio sustava koji provodi zaštitu i spašavanje. Općinsko vijeće Općine Funtana donijelo Odluku o osnivanju Tima civilne zaštite opće namjene Općine Funtana, a što je obveza temeljem članka 29., stavak 1., alineja 5., Zakona o zaštiti i spašavanju i sukladno odredbama članka 3., Pravilnika o ustrojstvu, popuni i opremanju postrojbi civilne zaštite i postrojbi za uzbunjivanje („Narodne novine”, broj: 111/07). (Odluka o osnivanju-2 stranice, KLASA: 214-01/10-01/12, URBROJ:2167/07-03-10-01 od 09. 07. 2010.g.Odlukom se osniva tim civilne zaštite opće namjene veličine 20 pripadnika.

 **ZAVOD ZA HITNU MEDICINU – ISPOSTAVA POREČ**

 Hitna medicinska pomoć u Istri je danas organizirana na 7 punktova –u svakoj ispostavi IDZ po jedna ekipa osim u Puli i Umagu po 2 ekipe tijekom 24 sata svaki dan. U 2016.g potpisanim Sporazumima između gradova i općina Istarske županije, Istarskih domova zdravlja i Zavoda za hitnu medicinu IŽ građani Istre imali su zajamčeni viši standard hitne medicine od onoga financiranog Mrežom hitne medicine.Dodatno je s gradovima Poreštine i Labinštine potpisan ugovor o dodatnom nad standardu za noć i turističku sezonu.

Prijava hitnih intervencija je pozivom na 194 u centralnoj medicinskoj prijavno dojavnoj jedinici (MPDJ) u Puli, a potom se oni disponiraju u svaku ispostavu na izvršenje. Između ostaloga , uspješno provedena reorganizacija hitne medicine donijela je i centralizirano praćenje i prijem poziva za hitne intervencije za razinu cijele Istre.

Oprema

Međusobna komunikacija unutar ekipa i prijavnog centra sada se odvija mobilnim telefonima unutar VPN mreže i sustavom TETRA, a postavljeni sustav video nadzora u svakoj ispostavi osigurava da MPDJ ima mogućnost vidjeti svakog pacijenta koji pozvoni i prođe kroz vrata hitne službe. Sve ovo je napravljeno s ciljem bolje koordinacije rada timova na terenu, da bi nam se olakšao rad i poboljšalo funkcioniranje cjelokupnog sustava hitnih intervencija.

Sva su vozila opremljena suvremenom medicinskom opremom, redovno održavana i u funkciji. U svakoj ispostavi postoje najmanje dva vozila namijenjena hitnim intervencijama koja su ujednačeno opremljena i opremom zadovoljavaju potrebe u redovnom radu tijekom godine.

**Pregled aktivnosti tijekom 2017. godine na području sustava civilne zaštite**

 Kroz proteklu je godinu je u Zavodu za hitnu medicinu Istarske županije ukupno pregledano 49 260 pacijenta, od čega 33 644 u ambulanti, a 15 616 na hitnim intervencijama.

Pregled ostalih aktivnosti: djelatnici su uključeni u edukacije za vozače, medicinske sestre/tehničare i liječnike po propisanim i licenciranim tečajevima iz područja osnovnog i naprednog održavanja života odraslih i djece, zbrinjavanja traumatoloških i drugih hitnih stanja. Liječnici educirani su za korištenje FAST ultrazvuka. Timovi ZHMIŽ su sudjelovali u dvije redovite godišnje vježbe velike nesreće, kao i u državnoj vježbi velike nesreće u travnju 2017. Provođeni su redoviti mjesečni sastanci unutar ispostava. Kontinuirano se radi na poboljšanju kvalitete rada i boljoj opremljenosti kako bi naši pacijenti dobili najkvalitetniju hitnu zdravstvenu skrb kada im je potrebna.

 Pregled aktivnosti tijekom 2017. godine

|  |  |  |  |
| --- | --- | --- | --- |
| ISPOSTAVA | TEREN | REANIMACIJSKI PROSTOR | UKUPNO |
| POREČ |  2258 | 3175 |  5433 |

**Izvješće o izvanrednim aktivnostima na području sustava civilne zaštite**

 **u 2017. godini**:

državna vježba velike nesreće 20.-23.4.2017. na više lokacija u Istri gdje je sudjelovalo dvanaest timova ZHMIŽ iz svih ispostava.

Dežurstva na glazbenim festivalima i sportskim manifestacijama i utrkama, te filmskim festivalima tijekom cijele godine

**GRADSKO DRUŠTVO CRVENOG KRIŽA**

 Društvo Crvenog križa Istarske županije, kao ustrojstveni oblik Hrvatskog Crvenog križa imenovano je jednom od operativnih snaga Istarske županije Odlukom o određivanju operativnih snaga zaštite i spašavanja i pravnih osoba od interesa za zaštitu i spašavanje u Istarskoj županiji (Klasa:810-01/14-01/03,Urbroj:2163/1-01/8-14-4),a ravnateljica članom stožera Odlukom o imenovanju članova stožera civilne zaštite IŽ (Klasa:013-02/16-01/13,Urbroj:2163/1-01/8-16-2).

**ŽUPANIJSKI INTERVENTNI TIM KAO OPERATIVNA SNAGA ZA DJELOVANJE U KRIZNIM SITUACIJAMA**

Županijski interventni tim temeljna je operativna snaga Društva Crvenog križa Istarske županije. Aktivni članovi Županijskog interventnog tima su oni volonteri i djelatnici društava Crvenog križa s područja Istarske županije koji su stekli uvjerenje o osposobljenosti Hrvatskog Crvenog križa, te redovno prisustvuju vježbama i aktivnostima u organizaciji Društva Crvenog križa Istarske županije. Pripravnici su volonteri i djelatnici društava Crvenog križa s područja Istarske županije koji su započeli s ciklusom osposobljavanja za interventni tim.

Županijski interventni tim trenutačno ima 21 aktivnog člana te voditelja i 31 pripravnika te 6 spasioca na vodi u otežanim uvjetima.

|  |
| --- |
| AKTIVNI ČLANOVI ŽIT |
| DCK | Buje | Buzet | Labin | Pazin | Poreč | Pula | Rovinj | Djelatnici DCKIŽ | Ukupno |
| Broj sudionika | 3 | 0 | 5 | 3 | 3 | 7 | 0 | 2 | **23** |

Grafički prikaz "Pregled aktivnosti ŽIT-a“

Smotre i vježbe:

|  |
| --- |
| Smotra ŽIT-a (travanj) – DCKIŽ |
| DCK | Buje | Buzet | Labin | Pazin | Poreč | Pula | Rovinj | DCKIŽ | Ukupno |
| Broj sudionika | 0 | 0 | 7 | 3 | 3 | 10 | 0 | 3 | **28** |

|  |
| --- |
| Smotra ŽIT-a (svibanj) – HCK |
| DCK | Buje | Buzet | Labin | Pazin | Poreč | Pula | Rovinj | DCKIŽ | Ukupno |
| Broj sudionika | 1 | 0 | 0 | 0 | 2 | 1 | 0 | 1 | **5** |

|  |
| --- |
| MEĐUNARODNA VJEŽBA CIVILNE ZAŠTITE „ISTRA 2017“ |
| DCK | Buje | Buzet | Labin | Pazin | Poreč | Pula | Rovinj | DCKIŽ | Ukupno |
| Int.tim. i pripravnici | 0 | 0 | 3 | 6 | 3 | 8 | 0 | 1 | 21 |
| Glumci | 4 | 0 | 7 | 1 | 0 | 2 | 0 | 0 | 14 |
| Šminkeri | 0 | 0 | 1 | 3 | 0 | 2 | 0 | 0 | 6 |
| Liječnici i kontrolori | 0 | 0 | 0 | 0 | 0 | 0 | 0 | 0 | 0 |
| **UKUPNO** | **4** | **0** | **11** | **10** | **3** | **12** | **0** | **1** | **41**4 gosta iz Brčkog |

|  |
| --- |
| VJEŽBA ŽIT, Zajednički trening prve pomoći i vježba DCK IŽ i CK DISTRIKTA BRČKO(PAZIN, SV.KATARINA) |
| DCK | Buje | Buzet | Labin | Pazin | Poreč | Pula | Rovinj | DCKIŽ | CKBD | Ukupno |
| Int, tim i pripravnici | 0 | 0 | 4 | 5 | 2 | 2 | 0 | 0 | 9 | 22 |
| Glumci | 0 | 0 | 0 | 6 | 0 | 6 | 0 | 0 | 0 | 12 |
| Šminkeri | 0 | 0 | 0 | 1 | 0 | 0 | 0 | 2 | 0 | 3 |
| Liječnici i kontrolori | 0 | 0 | 0 | 0 | 0 | 2 | 0 | 0 | 0 | 2 |
| Ukupno | **0** | **0** | **4** | **12** | **2** | **10** | **0** | **2** | **9** | **39** |

**ŽUPANIJSKI ZAVOD ZA JAVNO ZDRAVSTVO**

Služba za higijenu i epidemiologiju provodi na području županije preventivne epidemiološke aktivnosti prema prijavama zaraznih bolesti liječnika obiteljske medicine. U suradnji sa Hrvatskim vodama provodi se i kontinuirana analiza površinskih i otpadnih voda koje nisu uvijek zadovoljavajuće kvalitete, a nalazi se redovito šalju vodopravnoj inspekciji. Tijekom 2017. godine u Istarskoj županiji prijavljeno je deset (10) epidemija zaraznih bolesti: osam (8) epidemija virusnog gastroenteritisa, jedna (1) epidemija salmoneloze i jedna (1) epidemija enterobijaze (dječje gliste). U tim epidemijama ukupno je bilo 207 oboljelih i nije bilo hospitaliziranih.

U svim slučajevima su poduzete odgovarajuće protuepidemijske mjere nakon kojih nije bilo novooboljelih.

- U 2017. godini nije prijavljena niti jedna zarazna bolest od općeg javnozdravstvenog značaja.

- Tijekom 2017. godine nije prijavljen niti jedan ekološki incident na području Županije.

**PRAVNE OSOBE OD ZNAČAJA ZA SUSTAV CIVILNE ZAŠTITE**

**KOMUNALNA ,VODOVODNA PODUZEĆA, VETERINARSKA STANICA**

**HRVATSKE ŠUME, HEP**

 Naglašavamo da pravni subjekti čiji su osnivači središnja tijela RH, a kojima je ZiS redovna djelatnost ili su zaduženi za distribuciju i snabdijevanje energentima ( HEP, HŽ, Hrvatske šume, Hrvatske ceste, Hrvatske vode i dr.) u sustavu zaštite i spašavanja sudjeluju sukladno svojim Operativnim planovima. Shodno navedenom ovi pravni subjekti, premda po potrebi i po zahtjevu JLiP (R) S mogu sudjelovati u sustavu ZiS nisu dio operativnih snaga tih tijela.

**ŽUPANIJSKI CENTAR 112**

 Nakon što je 2009. godine izvršena temeljita rekonstrukcija cjelokupnog sustava javnog uzbunjivanja građana na području naše županije, težište je usmjereno na održavanje ispravnosti postojećeg sustava. Tako je u sustav javnog uzbunjivanja građana uključeno **37 sirena** koje se uključuju putem centralnog uređaja za upravljanje sirenama u Županijskom centru (ŽC) 112 Pazin. Održavanje navedenog sustava vrši se centralizirano, te se sukladno odobrenim sredstvima DUZS-a vrši otklanjanje kvarova koje obavlja ugovorno-ovlaštena tvrtka.

Pravne osobe koje posjeduju sustav javnog uzbunjivanja kao i sve osobe navedene u članku 3. Pravilnika o postupku uzbunjivanja stanovništva (N.N. 69/16) dužne su povezati svoj sustav sa ŽC 112 i omogućiti daljinsko upravljanje sirenama. Na području Istarske županije, u pravnim osobama imamo 11 sirena čija se ispravnost redovito mjesečno ispituje. Uz suradnju sa pravnim osobama, zajednički radimo na uvezivanju njihovih sirena na ŽC 112 Pazin. Trenutno postoje 3 sirene koje se mogu daljinski uključiti iz ŽC 112: „Holcim“ (Hrvatska) d.o.o. Koromačno, „Calucem“ d.o.o. Pula i „INA-Proplin“ Pula. Sirena u tvrtki „Ecooperativa“ d.o.o. Rijeka - skladište Pazin, ne ispituje se iz razloga što su prostori zatvoreni, a tvrtka se nalazi u stečaju.

Tablični pregled ispravnosti elemenata sustava javnog uzbunjivanja građana na dan 01. listopada 2017. godine:

|  |  |  |  |
| --- | --- | --- | --- |
| **R.br.** | **Grad / općina** | **Broj instaliranih sirena** | **Broj ispravnih sirena na dan 1.10.2017.** |
|  1. | Buje | 1 | 1 |
|  2. | Buzet | 1 | 1 |
|  3. | Fažana | 1 | 1 |
|  4. | Kanfanar | 1 | 0 |
|  5. | Labin | 1 | 0 |
|  6. | Medulin | 1 | 1 |
|  7. | Novigrad | 1 | 1 |
|  8. | Pazin | 4 | 4 |
|  9. | Poreč | 5 | 5 |
| 10. | Pula | 10 | 10 |
| 11. | Rovinj | 7 | 7 |
| 12. | Umag |  1 |  1 |
| 13. | Vodnjan |  1 |  1 |
| 14. | Vrsar |  1 |  1 |
| 15. | Žminj |  1 |  0 |
|  **Ukupno:** |  **37** |  **34** |

PUZS Pazin kod davanja suglasnosti na prostorne planove gradova i općina, na prostoru industrijskih zona uvjetuje postavljenje sustava za uzbunjivanje građana ako postoji opasnost po život i imovinu ljudi.

**6. PRIJENOS INFORMACIJA PUTEM ŽC 112**

Županijski centar 112 putem jedinstvenog europskog broja za hitne službe 112, prima sve vrste žurnih poziva, prosljeđuje informacije nadležnim službama, komunikacijski koordinira njihovo međusobno djelovanje i objedinjuje povratne informacije o provedenim aktivnostima. Broj 112 naziva se ako je neodgodivo potrebna:

- hitna medicinska pomoć

- pomoć vatrogasaca

- pomoć policije

- pomoć gorske službe spašavanja

- pomoć drugih hitnih službi i operativnih snaga sustava civilne zaštite.

U razdoblju od 01. siječnja do 30. rujna 2017. godine, u Istarskoj županiji na broj 112 zaprimljeno je **50.316** poziva, od čega od čega je **57,7 %** bilo namjenskih poziva temeljem kojih su angažirane strukovno i teritorijalno nadležne hitne i inspekcijske službe.

S obzirom da je naša županija turistička destinacija, u navedenom razdoblju na broj 112 zaprimili smo i obradili **1.615** poziva na stranom jeziku. Za usporedbu, u cijeloj 2014. godini obradili smo **824** poziva na stranom jeziku.



U razdoblju od 01. siječnja do 30. rujna 2017. godine obrađeno je ukupno **18.012** događaja od čega se je najviše, 49 % odnosilo na medicinske događaje odnosno intervenciju HMP.

U priloženom grafikonu, složeni događaji predstavljaju traganja i spašavanja, ekološka onečišćenja okoliša, poplave, nesreće u postrojenjima, različita upozorenja za javnost; sigurnosni događaji predstavljaju poslove policije (nesreće u prometu, na radu, smrtni slučajevi, napadi na život i imovinu ljudi), vatrogasni događaji predstavljaju požare kao i tehničke i ostale intervencije vatrogasnih postrojbi.



Odlukom Zavoda za hitnu medicinu od 09. srpnja 2014. godine, pozivi upućeni na broj 194 koji su namijenjeni Hitnoj medicinskoj pomoći, više ne „završavaju“ na broju 112 u ŽC Pazin, već se automatski preusmjeravaju na Prijavno – dojavnu jedinicu ZzHM IŽ u Puli.

U slučaju prijetnje ili nastanka izvanrednih događaja gdje su ugroženi stanovnici i materijalna dobra, ŽC 112 će o navedenom obavijestiti čelnika lokalne samouprave odnosno odgovorne u pravnim osobama prema dokumentu za prijem priopćenja iz ŽC 112.

Osim pomoći u hitnim i izvanrednim događajima, ŽC 112 vrši prikupljanje hidroloških, meteoroloških, seizmoloških, radioloških, epidemioloških podatka te drugih podataka o onečišćenju okoliša od mjerodavnih službi i tijela. U slučaju prijema upozorenja na opasne vremenske pojave, obavijest se prenosi odgovornim osobama u pravnim osobama koje bi mogle biti ugrožene takvim nepogodama. Svaka izvanredna informacija za građane objavljuje se i na govornom automatu na telefonskom broju: 052-619-077 (cijena poziva jednaka je cijeni običnog telefonskog poziva). Županu IŽ te medijskim kućama na našem području, svakodnevno se u vremenu između 6,00 i 8,00 sati, dostavlja Izvješće o obrađenim značajnijim događajima u prethodna 24 sata. Izvješće dodatno sadrži: vremenske prilike, stanje u

**UDRUGE, KLUBOVI I ORGANIZACIJE OD ZNAČAJA ZA SUSTAV CIVILNE ZAŠTITE**

Pojedine udruge, klubovi i društvene organizacije od posebnog su značaja za cjelokupni sustav zaštite i spašavanja. U tim se udrugama stvaraju specifične vještine i znanja toliko potrebna za postupanje u slučaju nesreće ili pak katastrofe.

 Članovi udruga građana koje se sufinanciraju sredstvima proračuna direktno su uključeni u sustav ZiS kao članovi udruge ( GSS, GD CK) ili kao pripadnici postrojbi CZ. Neke udruge djeluju organizirano na području županije i čine značajan dio snaga ZiS.

**SPELEOLOŠKI SAVEZ**

Istarski speleološki savez tijekom 2017. godine nije neposredno sudjelovao u incidentnim situacijama vezanim za civilnu zaštitu, odnosno za sudjelovanjem nije bilo zahtjeva od strane nadležnih službi ili institucija.Na zahtjev Upravnog odjela za održivi razvoj Istarske županije sastavljeno je i dostavljeno Izvješće o stanju sustava zaštite i spašavanja za područje Istarske županije u 2017. godini. Savez je svoje članice osigurao policom osiguranja od odgovornosti.Savez savjetodavno djeluje na udruge članice koje svoje aktivnosti vezane uz civilnu zaštitu planiraju i realiziraju u sklopu vlastitih planova rada, te u skladu sa vlastitim kapacitetima.

**HRVATSKA GORSKA SLUŽBA SPAŠAVANJA- STANICA PULA**

Stanica Pula je u 2017. godine na području svoje odgovornosti izvela 8 akcija spašavanja, a po dojavi ŽC 112 Pazin bila je 9 puta u pripravnosti za intervenciju. Prema svom godišnjem planu rada izvela je 3 redovne stanične vježbe spašavanja, te je po pozivu Komisije za speleospašavanje HGSS-a učestvovala i u međunarodnoj vježbi speleospašavanja na Južnom Velebitu.

### Pored navedenih osnovnih aktivnosti, u okviru preventivnog djelovanja pripadnici Stanice Pula obavili su i 8 dežurstava/osiguranja u smislu sanitetskog dežurstva na planinskim manifestacijama i preventive nesreća u svojoj zoni odgovornosti tj. na planinskim i teško prohodnim područjima, te 6 stručnih predavanja/demonstracija za razne interesne skupine građana, od kojih se naročito ističe edukacija predškolske i školske djece.

 Spašavatelji HGSS Stanice Pula – instruktori HGSS-a aktivno su učestvovali u planiranim tečajevima prve pomoći u neurbanim i teško pristupačnim područjima i tečajevima spasilačkih tehnika za nove pripadnike HGSS, te u više edukativnih tečajeva, predavanja i prezentacija za planinarske vodiče, biciklističke vodiče i opću populaciju. Osobita pažnja kontinuirano se poklanja edukaciji i zanavljanju znanja pružanja napredne prve pomoći.

Suradnica Stanice Pula Gordana Antić, dr.med. postala je nacionalna direktorica ITLSH HGSS (International Trauma Life Support Hrvatska, HGSS-a).

### Pripravnici za gorske spašavatelje Stanice Pula nastavili su svoje redovito školovanje i usavršavanje na način da je u 2017. godini obuku prema nacionalnom planu i programu HGSS-a pohađalo šest pripravnika, dok je jedan pripravnik stekao uvijete za polaganje ispita za licencu gorskog spašavatelja.

### Brojno stanje HGSS Stanice Pula na dan 31.12.2017. iznosi:

### 15 gorskih spašavatelja

### 11 pripravnika za gorske spašavatelje

### 1 suradnik

### Ukupno: 27 članova

Vozni park čine tri službena vozila, i to: jedno terensko vozilo, jedno kombi vozilo i jedno osobno karavan vozilo, a njihovim redovitim održavanjem Stanica Pula održava potrebnu interventnost i mobilnost za potrebe svih svojih djelatnosti.

Tijekom izvještajnog razdoblja, sva medicinska oprema i oprema za spašavanje uredno je održavana i redovno obnavljana sukladno potrebama, uputama Medkoma HGSS-a i standardima struke.

Četiri službene obavještajne točke Stanice Pula - Pl.dom na Brgudskim Koritima, Pl.dom na Skitači, paraglajderski centar na Raspadalici iznad Buzeta i Pl.dom pod Žbevnicom - redovito su kontrolirane i opskrbljivane nužnim materijalom u ormarićima prve pomoći, sukladno sporazumima sa upraviteljima tih objekata.

Organizacijski raspored gorskih spašavatelja Stanice Pula na dva tima, tim Pula i tim Pazin, nastavlja se pokazivati kao primjeren odgovor na zahtjevnost pokrivanja velikog područja odgovornosti Istarske županije, a sukladno tome i razmještaj službenih vozila i opreme za spašavanje na dvije lokacije.

U izvještajnom razdoblju Stanica Pula kvalitetno je surađivala s jedinicama samouprave kao i sa profesionalnim i dobrovoljnim Vatrogasnim postrojbama, Službom hitne medicinske pomoći, Crvenim križem, Policijom i Državnom upravom za zaštitu i spašavanje na području cijele Istarske županije.



|  |  |
| --- | --- |
| Vrsta |  |
| Akcije | 28 |
| Školovanje, održvanje znanja i sposobnosti | 126 |
| Preventiva i edukacija | 53 |
| Organizacijski poslovi | 364 |

**ZAKLJUČAK**

Iz ovog Izvješća koji sadrži skraćenu analizu stanja sustava civilne zaštite na području Općine možemo konstatirati:

1. Općina ima „Procjenu ugroženosti stanovništva, materijalnih i kulturnih dobara“ .U skladu sa Zakonom o zaštiti i spašavanju i Pravilnikom o metodologiji za izradu procjena ugroženosti i planova zaštite i spašavanja pristupilo se izradi novih Planova.

2. Ustrojen je Stožer civilne zaštite Općine, a članovi Stožera imenovani su u skladu sa svim pozitivnim zakonskim propisima. Stožer ja sastavljen od stručnih osoba sa područja Općine i šire, te je na visokoj razini kompetencije za ispunjavanje zadaća CZ

 3. Općina raspolaže sa dovoljnim operativnim snagama zaštite i spašavanja od stalno aktivnih snaga (JVP, Dom zdravlja, ekipe HEP-a, Vodovod, Komunalno poduzeće, Hrvatske šume, Vodoprivreda). Dio ovih subjekata dostavio je svoja cjelovita izvješća koje je vijeće usvojilo, tako da je u ovom izvješću prikazan samo sažetak njihovog djelovanja u sustavu civilne zaštite.

 4. Prema ovom Izvještaju pa i analizi, stanje sustava civilne zaštite u Općini je na razini koja osigurava uspješno funkcioniranje sustava civilne zaštite kako u redovitim aktivnostima tako i u izvanrednim situacijama.

5. Sukladno zakonskim odredbama u tijeku je ustrojavanje i popuna postrojbi civilne i ostvarivanje svih preduvjeta za njihovo angažiranje u slučaju potrebe.

6. Osobna i skupna oprema postrojbi CZ Općine je ograničavajući čimbenik u angažiranju snaga CZ, ali se ovaj nedostatak može dijelom kompenzirati opremom drugih sudionika

7. Ostvarivanjem ciljeva Smjernica za razvoj sustava civilne zaštite za Općinu za razdoblje 2016. – 2019. godini, učiniti će se korak naprijed u razvoju sustava civilne zaštite, što podrazumijeva izradu Plana djelovanja, utvrđivanje i definiranje svih operativnih snaga (proizašlih iz Procjene), definiranje međusobnih prava i obveza svih subjekata civilne zaštite, plansko osposobljavanje njihovih operativnih snaga, edukaciju Stožera civilne zaštite i postrojbi CZ, te nabavku dijela nedostajuće opreme.

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE KAŠTELIR-LABINCI**

 **ZA 2018. GODINU**

Slijedom Analize stanja sustava civilne zaštite na području Općine za 2017. godinu, te Smjernica za organizaciju i razvoj sustava civilne zaštite na području Općine, donosi se godišnji plan aktivnosti za 2018. godinu:

1. ***Općinsko vijeće*** donosi:
2. Analizu stanja sustava civilne zaštite za 2017. godinu
3. Godišnji plan razvoja sustava civilne zaštite s trogodišnjim financijskim učincima
4. ***Načelnik*** donosi:

a) Plan djelovanja civilne zaštite

b) Procjenu rizika za područje općine

***Stožer civilne zaštite***

1. održava sjednice prema ukazanoj potrebi
2. edukacija o Sustavu Civilne zaštite

**3. Javna vatrogasna postrojba Grada**

a.provodi obuku djelatnika JVP

b. djeluje sukladno svom programu rada (obučavanje, vježbe, natjecanja, dežurstva,

 intervencije, održavanje voznog parka i opreme)

c. sudjeluje u obučavanju i organizaciji vježbi svih vatrogasnih organizacija na razini Područne vz

e. priprema za ustrojavanje vatrogasne službe na moru kroz EU fondove

***4. Hrvatski crveni križ- gradski crveni križ***

 *a****.*** pripremu, edukaciju i opremanje za djelovanje u kriznim situacijama i drugim

 izvanrednim stanjima na području općine

 b. edukaciju djelatnika i volontera društava Crvenog križa

 c. unapređenje razvoja i koordinaciju rada društava Crvenog križa

***5. Postrojbe civilne zaštite***

 a. smotra civilne zaštite

 b. edukacija o sustavu civilne zaštite

 c. pokazne vježbe sustava civilne zaštite

***6. Pravne osobe koje pružaju usluge***

a. potpisivanje ugovora o međusobnoj suradnji s pravnim osobama navedenim u Odluci o

 određivanju operativnih snaga sustava civilne zaštite i pravnih osoba od interesa za

 sustav civilne zaštite

b. dostava izvadaka iz Plana djelovanja civilne zaštite pravnim osobama iz Odluke

***7. Edukacije djece u osnovnim školama i vrtićima***

 a.vježba evakuacije

**IZVOD IZ PRORAČUNA O VISINI OSIGURANIH SREDSTAVA ZA**

 **ORGANIZACIJU I RAZVOJ SUSTAVA CIVILNE ZAŠTITE**

|  |  |  |  |  |
| --- | --- | --- | --- | --- |
| **Red. broj** | **OPIS POZICIJE** | **PLANIRANO****u 2018. god.** | **PLANIRANO****za 2019. god.** | **PLANIRANO****za 2020. god.** |
| 1.  | Područna vatrogasna zajednica | 130.000,00 | 130.000,00 | 130.000,00 |
| 2. |  DVD | 5.000,00 | 5.000,00 | 5.000,00 |
| 3. | Općinska Postrojba civilne zaštite  | 10.000,00 | 10.000,00 | 10.000,00 |
| 4. | Gradski Crveni križ  | 22.000,00 | 22.000,00 | 22.000,00 |
| 5. | Služba civilne zaštite VZIŽ | 4.800,00 | 4.800,00 | 4.800,00 |
|  6. | **Izrada zakonskih dokumenata-****Procjena rizika i Plana djelovanja** | 25.000,00 | 0,00 | 0,00 |
| 7. | Županijski zavod za HMP | 30.000,00 | 30.000,00 | 30.000,00 |  |
|  | **S V E U K U P N O** | **226.800,00** | ***201.800,00*** | ***201.800,00*** |  |

**08.**

Na temelju članka 56. Zakona o prijevozu u cestovnom prometu (»Narodne novine« broj 82/13) i članka 32. Statuta Općine Kaštelir-Labinci (Službene novine Općine Kaštelir-Labinci 02/09 i 02/13), Općinsko vijeće Općine Kaštelir-Labinci-Castelliere-S.Domenica , na sjednici održanoj 15. ožujka 2018. godine, donijelo je

ODLUKU
o autotaksi prijevozu

I. OPĆE ODREDBE

Članak 1.

Ovom se Odlukom uređuje organizacija i način obavljanja autotaksi prijevoza na području Općine Kaštelir-Labinci-Castelliere-S.Domenica, autotaksi vozila, autotaksi stajališta i cijena usluge autotaksi prijevoza.

Članak 2.

Autotaksi prijevoz se obavlja sukladno zakonu kojim se uređuje prijevoz u cestovnom prometu (u daljnjem tekstu: Zakon) i ovom Odlukom.

Članak 3.

U smislu ove Odluke pojedini izrazi imaju sljedeće značenje:

1. autotaksi prijevoz je djelatnost prijevoza putnika, koja se obavlja osobnim automobilom, ako se putnik ili skupina putnika uzima na jednom mjestu,

2. autotaksi prijevoznik je pravna ili fizička osoba koja ima dozvolu za obavljanje djelatnosti autotaksi prijevoza,

3. vozač autotaksi vozila je osoba koja ima odgovarajuću stručnu osposobljenost za vozača utvrđenu Zakonom. Vozač autotaksi vozila može biti autotaksi prijevoznik - nositelj dozvole ili osoba koja je zaposlena kod autotaksi prijevoznika,

4. autotaksi vozilo je osobni automobil namijenjen za obavljanje autotaksi prijevoza, a ispunjava uvjete određene propisom kojim se utvrđuju posebni uvjeti za vozila kojima se obavlja javni cestovni prijevoz i prijevoz za vlastite potrebe, te ovom Odlukom,

5. Dozvola je akt na temelju kojeg se obavlja autotaksi prijevoz na području i sa područja Općine Kaštelir-Labinci-Castelliere-S.Domenica.

II. ORGANIZACIJA OBAVLJANJA AUTOTAKSI PRIJEVOZA

Članak 4.

 Pravo obavljanja autotaksi prijevoza na području Općine Kaštelir-Labinci-Castelliere-S.Domenica stječe se na temelju dozvole.

Pravo na dozvolu ima pravna ili fizička osoba koja ispunjava slijedeće uvjete:

- registrirana je za obavljanje autotaksi prijevoza,

- ima sjedište odnosno prebivalište na području Općine Kaštelir-Labinci-Castelliere-S.Domenica,

- ima važeću licenciju za obavljanje autotaksi prijevoza sukladno Zakonu,

- dokaže da će autotaksi vozilo kojim će obavljati autotaksi prijevoz ispunjavati uvjete iz članka 13. ove Odluke.

Iznimno od odredbe stavka 2. alineje 2. ovog članka, Općina Kaštelir-Labinci-Castelliere-S.Domenica može izdati dozvolu i pravnoj ili fizičkoj osobi koja nema sjedište, odnosno prebivalište na području Općine Kaštelir-Labinci-Castelliere-S.Domenica na vrijeme od 1 (jedne) godine ukoliko na području Općine nema osobe koja udovoljava uvjetima iz ove Odluke, odnosno ako pravna ili fizička osoba koja ima sjedište ili prebivalište na području Općine, ne raspolaže s potrebnim brojem autotaksi vozila.

Autotaksi prijevoznik koji nema dozvolu za obavljanje djelatnosti autotaksi prijevoza na području Općine Kaštelir-Labinci-Castelliere-S.Domenica ne smije obavljati autotaksi prijevoz na području Općine, osim ako mu je područje Općine krajnje odredište za pružanje usluge autotaksi prijevoza ili ako je u prolazu.

Članak 5.

Dozvola za obavljanje autotaksi prijevoza izdaje se na vrijeme do 5 godina.

Dozvolu izdaje Jedinstveni upravni JUO (u daljnjem tekstu: JUO) podnositelju zahtjeva, koji je podmirio davanja prema Općini Kaštelir-Labinci-Castelliere-S.Domenica, kao i sva ostala javna davanja, koji nije kažnjavan za povredu odredbi Odluka Općine Kaštelir-Labinci-Castelliere-S.Domenica, koji ima u vlasništvu ili u posjedu vozilo koje ispunjava uvjete određene propisom kojim se utvrđuju posebni uvjeti za vozila kojima se obavlja javni cestovni prijevoz i prijevoz za vlastite potrebe i uvjete iz članka 13. ove Odluke.

Za izdavanje dozvole plaća se naknada u iznosu od 1.500,00 kuna godišnje po vozilu i to za prvu godinu važenja dozvole naknada se plaća prije izdavanja dozvole, a za svaku slijedeću do 31. prosinca tekuće godine za sljedeću godinu.

Dozvola nije prenosiva i može ju koristiti samo autotaksi prijevoznik kojem je izdana.

Članak 6.

Uz zahtjev za izdavanje dozvole obvezno se prilažu slijedeći dokumenti:

- dokaz da je podnositelj zahtjeva registriran za obavljanje djelatnosti (obrtnica odnosno rješenje Trgovačkog suda),

- ovjerenu presliku licencije za obavljanje autotaksi prijevoza iz članka 4. ove Odluke,

- dokaz o vlasništvu najmanje jednog registriranog motornog vozila ili dokaz da ima pravo na upotrebu tog vozila na osnovi zaključenog ugovora o zakupu ili leasingu sa registarskim oznakama (prometna dozvola, ugovor i sl.),

- potvrdu Porezne uprave, ne stariju od 3 dana od dana podnesenog zahtjeva, iz koje je razvidno da podnositelj zahtjeva nema dugovanja po osnovi javnih davanja,

- dokaz o uplaćenoj naknadi iz članka 5. ove Odluke,

- cjenik usluge autotaksi prijevoza,

- izvješće Državnog zavoda za mjeriteljstvo o ispitivanju taksimetra.

Članak 7.

Dozvola obvezno sadrži podatke o autotaksi prijevozniku (ime i prezime, odnosno naziv te prebivalište, odnosno sjedište, matični broj obrta, odnosno matični broj tvrtke, OIB), registarsku oznaku, te broj šasije vozila kojima se obavlja autotaksi prijevoz, datum izdavanja te razdoblje važenja.

Članak 8.

JUO će odbiti zahtjev za izdavanje dozvole ako autotaksi prijevoznik ne ispunjava uvjete iz članka 5. i 6. ove Odluke.

Rješenje o odbijanju zahtjeva za izdavanje dozvole donosi JUO.

Protiv rješenja iz stavka 2. ovog članka autotaksi prijevoznik može izjaviti žalbu nadležnom tijelu sukladno zakonu.

Članak 9.

Autotaksi prijevoznik može podnijeti JUOu zahtjev za obnovu dozvole prije isteka njezina važenja.

Zahtjev za obnovu dozvole mora sadržavati dokumentaciju propisanu člankom 6. ove Odluke.

JUO će odobriti zahtjev za obnovu dozvole ako autotaksi prijevoznik u cijelosti ispunjava uvjete za dobivanje dozvole u smislu članka 5. i 6. ove Odluke.

JUO će odbiti zahtjev za obnovu dozvole ako:

- autotaksi prijevoznik iz neopravdanih razloga nije obavljao autotaksi prijevoz za koji traži obnovu u razdoblju od 30 dana uzastopno ili ako se nije pridržavao uvjeta za obavljanje autotaksi prijevoza propisanih ovom Odlukom,

- je autotaksi prijevoznik u razdoblju važenja dozvole više od dva puta prekršio odredbe ove Odluke, Zakona i drugih propisa koji se odnose na autotaksi prijevoz, što se utvrđuje na osnovi evidencije koju vode tijela koja provode nadzor sukladno zakonu kojim se uređuje prijevoz u cestovnom prometu te pravomoćnih presuda sudbenih tijela.

Rješenje o odbijanju zahtjeva za obnovu dozvole donosi JUO.

Protiv rješenja iz stavka 5. ovoga članka, autotaksi prijevoznik može izjaviti žalbu nadležnom tijelu sukladno zakonu.

Članak 10.

Dozvola za obavljanje autotaksi prijevoza prestaje vrijediti:

- istekom vremena na koje je dodijeljena,

- prestankom pravne osobe ili smrću fizičke osobe kojoj je dodijeljena.

Članak 11.

Općina Kaštelir-Labinci-Castelliere-S.Domenica može rješenjem ukinuti dozvolu:

- na zahtjev autotaksi prijevoznika,

- ako autotaksi prijevoznik iz neopravdanih razloga ne obavlja autotaksi prijevoz na temelju izdane dozvole uzastopno duže od 30 dana,

- ako autotaksi prijevoznik u određenom roku ne počne s obavljanjem djelatnosti,

- ako autotaksi prijevoznik ne plati naknadu za izdavanje dozvole u roku određenom člankom 5. ove Odluke,

- ako se autotaksi prijevoznik ne pridržava odredaba Zakona i ove Odluke,

- ako autotaksi vozilo za koje je dana dozvola, upravlja vozač koji ne ispunjava uvjete propisane Zakonom i ovom Odlukom,

- ako autotaksi vozilo ne ispunjava uvjete određene propisom kojim se utvrđuju posebni uvjeti za vozila kojima se obavlja javni cestovni prijevoz i prijevoz za vlasitite potrebe i ovom Odlukom,

- ako se autotaksi prijevoz obavlja vozilom za koje nije izdana dozvola,

- ako autotaksi prijevoznik prestane obavljati djelatnost,

- ako autotaksi prijevoznik prestane ispunjavati bilo koji od uvjeta na osnovi kojih je dobio dozvolu.

U slučaju iz stavka 1. autotaksi prijevoznik nema pravo na povrat uplaćenih sredstava.

Rješenje o prestanku važenja dozvole donosi JUO.

Protiv rješenja iz stavka 2. ovog članka, autotaksi prijevoznik može izjaviti žalbu nadležnom tijelu sukladno zakonu.

III. AUTOTAKSI VOZILA

Članak 12.

Autotaksi vozilo mora, osim uvjeta utvrđenih propisom kojim se određuju posebni uvjeti za vozila kojima se obavlja javni cestovni prijevoz za vlastite potrebe, ispunjavati i slijedeće uvjete:

- mora imati ugrađen baždaren, ispravan i plombiran taksimetar,

- da ima protupožarni aparat,

- ugrađenu svjetleću oznaku »TAXI« na krovu vozila, koja mora svijetliti kada je vozilo slobodno za vožnju,

- na svjetlećoj oznaci »TAXI« istaknut evidencijski broj autotaksi prijevoznika.

IV. AUTOTAKSI STAJALIŠTA

Članak 13.

Autotaksi stajališta su određena i uređena mjesta na kojima stoje autotaksi vozila i primaju putnike.

Općina ima autotaksi stajalište obilježeno sukladno zakonskim propisima na parkiralištu kod Područne škole Kaštelir.

U slučaju potrebe načelnik Općine Kaštelir-Labinci-Castelliere-S.Domenica na prijedlog JUOa može odrediti i druge lokacije za autotaksi stajališta.

Članak 14.

Autotaksi stajalište obilježava se odgovarajućim znakom, te vidno istaknutom oznakom na kolniku.

Troškove uređivanja, održavanja i označavanja autotaksi stajališta na javnim površinama snosi Općina Kaštelir-Labinci-Castelliere-S.Domenica.

V. NAČIN OBAVLJANJA AUTOTAKSI PRIJEVOZA

Članak 15.

Autotaksi prijevoz obavlja se u vremenu od 0,00 do 24,00 sata.

Autotaksi prijevoz se obavlja na način da vozač autotaksi vozila putnika ili skupinu putnika prima na jednom mjestu.

Članak 16.

Za vrijeme obavljanja autotaksi prijevoza vozač autotaksi vozila dužan je na istaknutom mjestu u vozilu imati:

- ovjeren cjenik autotaksi usluge postavljen na putniku vidljivom mjestu u vozilu na hrvatskom, engleskom, talijanskom i njemačkom,

- dozvolu za obavljanje djelatnosti autotaksi prijevoza,

- knjigu žalbe,

- oznaku zabrane pušenja.

Za vrijeme obavljanja autotaksi prijevoza, vozač autotaksi vozila mora biti uredno odjeven, uljudno se odnositi prema putnicima, a autotaksi vozilo mora biti uredno i čisto.

Članak 17.

Autotaksi prijevoznik prima putnike na autotaksi stajalištu odnosno na zahtjev putnika na mjestu koje odredi isti i u skladu s prometnim propisima.

Vozač autotaksi vozila dužan je pružiti uslugu autotaksi prijevoza svakoj osobi koja prijevoz naruči bez obzira na duljinu i vrijeme vožnje, osim u slučaju ako je naručitelj pod utjecajem alkohola ili drugih opojnih sredstava te ako su naručitelj ili njegova prtljaga prljavi u tolikoj mjeri da bi mogli oštetiti ili uprljati unutrašnjost vozila ili je prtljaga u toj mjeri obimna da ne može stati u prostor za prtljagu.

Vozač autotaksi vozila dužan je prijevoz obaviti najkraćim putem, odnosno putem kojeg odredi putnik, bez usputnog zaustavljanja.

Vozač autotaksi vozila može primiti više putnika koji idu u istom pravcu, uz njihovu suglasnost, te se u tom slučaju usluga autotaksi prijevoza naplaćuje kao jedna vožnja.

Članak 18.

Vozač autotaksi vozila dužan je na početku vožnje uključiti taksimetar.

Naplata usluge autotaksi prijevoza obavlja se od trenutka kada putnik uđe u autotaksi vozilo, bez obzira na koji način je prijevoz naručen.

Članak 19.

Vozač autotaksi vozila dužan je naručeni autotaksi prijevoz dovršiti dolaskom na odredište te putniku izdati račun za obavljeni prijevoz.

Vozač autotaksi vozila dužan je po završetku prijevoza pregledati vozilo, a nađene stvari prijaviti najbližoj policijskoj postaji.

Ako zbog kvara na vozilu prijevoz nije moguće prije dovršiti, vozač autotaksi vozila dužan je osigurati putniku drugo vozilo za prijevoz do odredišta.

VI. CJENIK USLUGE AUTOTAKSI PRIJEVOZA

Članak 20.

Cijenu usluge autotaksi prijevoza utvrđuje prijevoznik.

Maksimalnu cijenu usluge autotaksi prijevoza utvrđuje načelnik Općine Kaštelir-Labinci-Castelliere-S.Domenica prema sljedećim parametrima:

- Startnina,

- I. tarifa cijena po kilometru (dnevna vožnja),

- II. tarifa (noćna vožnja, državni blagdani, nedjelje i vožnja 4 i više oso ba),

- čekanje,

- prtljaga,

- vožnja noću.

Vožnjom noću, u smislu ove Odluke, smatra se vožnja u vremenu od 22,00 do 06,00 sati.

Cijena usluge autotaksi prijevoza za prijevoz kućnih ljubimaca utvrđuje se neposrednom pogodbom prije početka prijevoza.

VII. NADZOR

Članak 21.

Nadzor nad primjenom ove Odluke provodi, sukladno Zakonu o prijevozu u cestovnom prometu, Inspekcija cestovnog prometa, Državni inspektorat i komunalno redarstvo Općine Kaštelir-Labinci-Castelliere-S.Domenica.

VIII. PRIJELAZNE I ZAVRŠNE ODREDBE

Članak 22.

Pravne i fizičke osobe koje već obavljaju djelatnost na temelju ugovora za obavljanje autotaksi prijevoza s Općinom Kaštelir-Labinci-Castelliere-S.Domenica, dužni su uskladiti se s odredbama ove Odluke u roku od 90 dana od dana stupanja na snagu ove Odluke.

Pravne i fizičke osobe koje ne postupe sukladno stavku 1. ovog članka nemaju pravo obavljanja autotaksi prijevoza na području Općine Kaštelir-Labinci-Castelliere-S.Domenica.

Članak 24.

Ova Odluka stupa na snagu osmog dana od dana objave u »Službenim novinama Općine Kaštelir-Labinci«.

KLASA: 011-01/18-01/08

URBROJ: 2167/06-01-18-13

Kaštelir - Castelliere, 15. ožujak 2018. godine.

|  |  |
| --- | --- |
|  | OPĆINSKO VIJEĆEOPĆINE KAŠTELIR-LABINCICASTELLIERE-S.DOMENICAPREDSJEDNICARozana Petrović v.r. |